b'\n_START_ARTICLE_\n\xc3\x96sten Und\xc3\xa9n\n_START_PARAGRAPH_\nBo \xc3\x96sten Und\xc3\xa9n (25. august 1886 Karlstad \xe2\x80\x93 14. jaanuar 1974 Stockholm) oli Rootsi jurist, poliitik (sotsiaaldemokraat) ja diplomaat._NEWLINE_\xc3\x96sten Und\xc3\xa9n oli aastatel 1913\xe2\x80\x931937 Uppsala \xc3\x9clikoolis \xc3\xb5igusteaduse professor. 1917\xe2\x80\x931920 ja 1932\xe2\x80\x931936 oli ta Rootsi valitsuses portfellita minister. 1920. aastal oli ta kohtuminister. Esimest korda oli ta Rootsi v\xc3\xa4lisminister 18. oktoobrist 1924 kuni 7. juunini 1926._NEWLINE_Aastatel 1921\xe2\x80\x931926, 1928, 1930\xe2\x80\x931931, 1933\xe2\x80\x931935 ja 1937\xe2\x80\x931939 kuulus \xc3\x96sten Und\xc3\xa9n Rootsi delegatsiooni Rahvasteliidus. 1946\xe2\x80\x931961 oli ta Rootsi esindaja \xc3\x9chinenud Rahvaste Organisatsioonis._NEWLINE_Teist korda oli \xc3\x96sten Und\xc3\xa9n Rootsi v\xc3\xa4lisminister 31. juulist 1945 kuni 19. septembrini 1962._NEWLINE_L\xc3\xbchikest aega oli ta Rootsi peaministri kohuset\xc3\xa4itja 1946. aasta 6. oktoobrist kuni 11. oktoobrini.'